section_heading: Međunarodno priznanje i utvrđivanje granica
paragraph_text: Radi određivanja novih granica na Balkanu sazvana je u Londonu međunarodna konferencija veleposlanika velikih sila (Austro-Ugarske, Italije, Rusije, Francuske, Njemačke i Ujedinjenog Kraljevstva). Iako su balkanski saveznici tražili podjelu albanskih teritorija, prvog dana konferencije, 17. prosinca 1912. godine, donesen je načelni zaključak o formiranju Kneževine Albanije garantirane od strane šest sila.